Marthe Werring Holmern

Marthe Helene Marie Werring Holmern (født 31. januar 1975) er en norsk sopran, skuespiller og sangpedagog.

Hun er datter av skuespillerne Helle Ottesen og Sigurd Werring.

Hun fikk sin første teaterrolle på Trøndelag Teater da hun var 18 år gammel. Etter sangutdannelse ved Musikkonservatoriet i Trondheim studerte hun videre ved Det kgl. danske musikkonservatorium. Hun tok diplomeksamen ved konservatoriet i København i 2004, etter å ha studert under Susanna Eken.

Marthe Werring Holmern har medvirket i en rekke musikaler og teateroppsetninger på ulike scener rundt om i Norge. Blant annet spilte hun hovedrollen som Maria mot Kåre Conradi i West Side Story.

I august 2017 satte hun opp sitt eget show på Teater Innlandet Scene i Hamar.

Per 2017 er hun også tilknyttet Kulturskolen i Hamar som sangpedagog.

Referanser 

Norske operasangere
Sopraner
Norske skuespillere
Norske sangere
Norske pedagoger
Alumni fra Det Kongelige Danske Musikkonservatorium
Personer fra Trondheim kommune